title: Seda
text: Seda īr miests Mažeikiu rajuonė, 26 km i pėitvakarios nu Mažeikiu, pri Mažeikiu-Plongies kelė; seniūnėjės cėntros. Īr 7 keliu sosėkertėma vėituo. Ėš čė gal nuvažioutė i Telšios, Plongė, Renāva, Žemalė, Robėkos, Navarienos. Īr dvė bažnīčė: Švč. Mergelės Marėjės ėmėma i Dongo(pabūdavuota 1770 metās) ė Šv. Juona Nepomuka, Vītauta Mačernė gėmnazėjė, koltūras nomā, Mažeikiu mozėkas muokīklas Seduos filials, bibliuotėka, vākū daržielis, pėrmėnės sveikatas slauguos centros, pašts, gaisrėnė, kredėta ūnėjė.